27 ຄົນ ເສຍຊີວິດ ຍ້ອນໄພນໍ້າຖ້ວມ ທີ່ອິນເດຍ
ເຈົ້າໜ້າທີ່ເວົ້າວ່າ ມີປະມານ 2,000 ບ້ານ ຖືກກະທົບ ແລະປະຊາຊົນຫຼາຍຮ້ອຍພັນຄົນ ຕ້ອງໄດ້ຍົກຍ້າຍໜີ ຍ້ອນນໍ້າຖ້ວມ ທີ່ລັດອັສສໍາ.
ໄພນໍ້າຖ້ວມຈາກຝົນຕົກໜັກໃນລະດູລົມມໍລະສຸມເຮັດໃຫ້ມີຜູ້ເສຍຊີວິດໄປຢ່າງໜ້ອຍ 27 ຄົນ ແລະບໍ່ມີບ່ອນພັກພາອາໄສອີກຫລາຍຮ້ອຍພັນຄົນ ໃນພາກຕາເວັນອອກສຽງເໜືອຂອງອິນ ເດຍ ເຈົ້າໜ້າທີ່ກ່າວວ່າ ປະມານ 2000 ໝູ່ບ້ານ ໄດ້ຖືກນໍ້າຖ້ວມ ຢູ່ໃນລັດອັສສໍາ ຊຶ່ງໄດ້ມີຝົນຕົກ ໜັກເປັນເວລາຫລາຍມື້ ຕິດຕາມມາດ້ວຍດິນເຈື່ອນ ແລະນໍ້າຖ້ວມສຸ ພວກຊາວບ້ານທີ່ຖືກນໍ້າຖ້ວມ ພາກັນຍົກຍ້າຍໄປຢູ່ບ່ອນສູງ ໃນຂະນະທີ່ລະດັບນໍ້າ ຕາມແມ່ ນໍ້າສາຍສໍາຄັນຕ່າງໆ ໃນຂົງເຂດພວມຖີບໂຕສູງຂຶ້ນຢູ່ນັ້ນ ເຈົ້າໜ້າທີ່ກ່າວວ່າ ເຄື່ອງອຸປະໂພກບໍລິໂພກກໍາລັງຈະໝົດລົງ ແລະຕົກຢູ່ໃນຂັ້ນອັນຕະລາຍ ໃນບາງເຂດ ຂະນະທີ່ບັນດາໜ່ວຍກູ້ໄພ ຕ້ອງໄດ້ຖີ້ມຫໍ່ອາຫານລົງໃຫ້ແກ່ພວກຊາວບ້ານຈຳ ນວນນຶ່ງ ທີ່ຍັງຕົກຄ້າງຕາມບ່ອນທີ່ມີດິນສູງ ດິນເຈື່ອນ ແລະໄພນໍ້າຖ້ວມຍັງໄດ້ເຮັດໃຫ້ມີຜູ້ເສຍຊີວິດໄປແລ້ວ ຢ່າງໜ້ອຍ 110 ຄົນໃນບັງ ກລາແດັສ ຊຶ່ງເປັນເພື່ອນບ້ານຂອງອິນເດຍ ໃນໄລຍະສອງສາມມື້ຜ່ານມານີ້